Kedves Hallgatók!  
Wittmann Marian vagyok, a Fizika K1A tárgyuk tárgyfelelőse és előadója. Ebben az üzenetben a tárgy online oktatásával kapcsolatos tudnivalókat ismertetem.  
Az előadások ebben a félévben online, a Microsoft Teams rendszerben lesznek megtartva. Ehhez mindenkinek be kell jelentkeznie a Teams-be, majd a Teams-en belül a tárgyhoz rendelt csoporthoz. Ezt az Office 365 rendszerben a  <https://portal.office.com>  oldalon a létrehozott címtáras azonosítóval megszerzett ...@[edu.bme.hu](http://edu.bme.hu) cím segítségével lehet megtenni. Aki esetleg még nem lépett be az Office 365-be, az alábbi linken talál egy részletesebb leírást:  
<https://epito.bme.hu/sites/default/files/page/Office_365_login_hu.pdf>  
Miután beléptek az Office 365 rendszerbe, a Teams programot kell választani, majd a bal oldalon a Csoportok (Teams) linket választva a jobb felső sarokban levő "Csatlakozás csoporthoz..." linkre kattintva a "Csatlakozás a csoporthoz egy kód használatával" alatt található mezőbe be kell írni a következő kódot:  
  
hfuue6r  
  
A Fizika K1A csoporton belül különböző csatornák lesznek. A holnapi előadás az „1. előadás (szept. 8.)” csatornában lesz megtartva 14:15-től egy meeting formájában, amire majd kapnak meghívót, és azzal tudnak csatlakozni. Az előadásról felvétel készül a Teamsben, amit ott később is vissza lehet majd nézni.

A laborgyakorlat bevezetője is a Teamsben lesz szerdán, a laborról a további információkat majd ott kapják meg.

A órák gördülékeny megtartása érdekében a következő online viselkedési szabályok betartását kérjük:  
- a meetingre kamerakép használata nélkül, Teamsben némított mikrofonnal lépjenek be;  
- kérdéseket elsődlegesen a chat ablakban, írásban tegyenek fel;  
- bonyolultabb kérdés megbeszélése esetén lehet mikrofont használni, a kamera képét a sávszélesség kímélése céljából ekkor se kapcsolják be.  
Probléma esetén a [wittmann@eik.bme.hu](mailto:wittmann@eik.bme.hu) e-mail címen tudnak elérni.  
Üdvözlettel  
Wittmann Marian